Windows telepítése a Steam Deckre

A Steam Deckhez jelenleg a Windows 10-et ajánlják, mivel bár elméletileg támogatja a Windows 11-et és fut is rajta, maga a TPM (Trusted Platform Module) amely a Windows 11 biztonsági megoldásaihoz kell, nincs meg a Steam Deckben. Ennek az lehet a következménye, hogy a deck nem fogja megkapni a Win11 frissítéseit. Ezért a továbbiakban Windows 10 telepítést feltételezünk.

A Windowst lehet a Steam Deck belső SSD-jére, vagy egy bootolható SD kártyára telepíteni (a Dual Boot megoldással egy másik wiki oldal foglalkozik - TBD).

**FONTOS**: felhasználói visszajelzések alapján az SD kártyára történő telepítés már középtávon is károsítja az SD kártyát. Hosszú távú megoldás mindenképpen az SSDre való szimpla, vagy dual boot telepítés.

Ennek az útmutatónak az angol változatát itt találod.

## Előkészületek

A Windows telepítés megkezdése előtt az alábbiakat kell tenned (egy windowsos laptopon, vagy asztali gépen):

1. Töltsd le a Microsoft oldaláról a Windows 10 media creation toolt (vagy a Windows 11-es változatát)
2. Töltsd le a Steam Deck Windows drivereit, és másold ki őket egy pendrivera.
3. Készítsd elő az SD kártyát, amelyre a windowst telepítenéd, vagy egy legalább 16 GB méretű USB pendriveot (SSD-re telepítésnél)
4. Indítsd el a Windows Media Creation Toolt.
5. Ha SSD-re akarsz telepíteni, lecserélnéd a Steam OS-t
	1. A Windows Media Cration Toolban válassz egy megfelelő verziót (például Windows 10 Home)
	2. Válaszd ki a "USB Flash meghajtó"-t, csatlakoztasd a pendriveot, és add meg célmeghajtóként, majd OK.
6. Ha SD kártyára szeretnél Windowst telepíteni, meghagyva a Steam OS-t, mint fő operációs rendszert
	1. Töltsd le a Rufust (ezzel hozhatunk létre bootolható pendriveot vagy SD kártyát)
	2. A Windows Media Creation Toolban hozz létre egy Windows ISO fájlt a megfelelő verzióval (pl. Windows 10 Home)
	3. Nyitsd meg Rufust, válaszd ki az elkészített ISO fájlt, cél meghajtónak az SD kártyát, és az "Image Option"-nál a "Windows To Go" -t, majd készítsd el vele az SD kártyát.

## Windows használata SD kártyán

Az előkészületek során elkészített SD kártyát ezek után önálló rendszerként lehet majd használni a Steam Decken, de az alábbi lépések még szükségesek

1. Kapcsold ki a Steam Decket
2. Tedd be az SD kártyát a Steam Deckbe
3. Nyomd le a hangerő le gombot, és ezt követően nyomd meg a bekapcsoló gombot a decken
4. A megjelenő boot menüben válaszd ki az SD kártyát (innentől mindig így tudod majd windowsban felbootoltatni a dekcet)
5. Várd meg, amíg felbootol és elindul az alap windows telepítő - kövesd az utasításait. A Wifi beállításokat átugorhatod, mivel a driverek hiányában még nem tudja a deck megkeresni a wifi hálózatot.
6. Csatlakoztasd egy USB hubon keresztül a drivereket tartalmazó pendriveot a deckhez és telepítsd fel a drivereket
7. Lehetséges, hogy a windows először nem megfelelő orientációban indul el a decken, ezt a Kijelző beállításoknál tudod korrigálni

## Telepítés SSD-re

Az előkészületek során megalkotott bootolható USB driveról lehet telepíteni a SteamOS helyére a Windowst, ehhez az alábbiakat kell tenned.

1. Kapcsold ki a Steam Decket
2. Csatlakoztass egy USB-C hubot a deckhez, és ebbe dugd be az előkészített telepítő pendriveot
3. Nyomd le a hangerő le gombot, és ezt követően nyomd meg a bekapcsoló gombot a decken
4. A megjelenő boot menüben válaszd ki az USB driveot
5. Várd meg, amíg felbootol és elindul az alap windows telepítő - kövesd az utasításait, válaszd a "Csak a Windows telepítése" opciót. Nem szükséges kézzel törölgetni a partíciókat a Windows telepítéséhez
6. Várd meg, amíg a telepítés befejeződik. A Wifi beállításokat átugorhatod, mivel a driverek hiányában még nem tudja a deck megkeresni a wifi hálózatot.
7. Csatlakoztasd egy USB hubon keresztül a drivereket tartalmazó pendriveot a deckhez és telepítsd fel a drivereket
8. Lehetséges, hogy a windows először nem megfelelő orientációban indul el a decken, ezt a Kijelző beállításoknál tudod korrigálni